Diari Oficial de la Generalitat Valenciana


Sumari del DOGV 7004, del 16-04-2013 (2013/3337)

Aprovació de la segona retaxació de càrregues del sector S-6.
-------------------------------------------------------------

### Dades del document

Número de DOGV
:   7004

Data del DOGV
:   16-04-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/3337


Data del document
:   27-03-2013

Organisme emissor
:   Ajuntament de Cabanes

Tipus de document
:   Anunci

Descriptors 

:   * Cabanes
    * administració local
    * pla d'urbanisme

Aprovació de la segona retaxació de càrregues del sector S-6. [2013/3337]  
La Junta de Govern, en la sessió celebrada el dia 27 de febrer de 2013, va adoptar el següent acord mitjançant el qual s'aprova la 2a retaxació de càrregues del sector S-6:  
Retaxació de càrregues (juny 2012) del sector S-6  
Joan M. Ibáñez Herrero presenta, amb data 25 de setembre de 2012, la memòria de retaxació de càrregues (juny 2012) del sector S-6.  
La Junta de Govern Local, en la sessió celebrada el dia 17 de juliol de 2012, va acordar iniciar la tramitació de l'esmentat expedient, amb un informe previ dels servicis tècnics municipals, en el qual es van substantivar els tràmits i les actuacions següents:   
1r. Exposició al públic per mitjà de la fixació del que és pertinent al tauler d'edictes d'este ajuntament i en el Diari Oficial de la Comunitat Valenciana número 6843, de 20 d'agost de 2012.  
2n. Notificació individualitzada als qui figuren com a titulars de drets reconeguts en l'esmentat programa.  
3r. Finalitzat el termini d'exposició al públic, els interessats següents hi van presentar al·legacions que, de forma succinta, s'hi detallen:  
- Amparo Allepuz Roca: considera que no és moment procedimental per a la presentació del projecte de retaxació. El projecte porta a col·lació d'una modificació del projecte d'urbanització instada únicament per l'agent urbanitzador, en conseqüència i en virtut del principi de compte i risc l'augment experimentat ha de ser assumit únicament per l'agent urbanitzador. La taxació de càrregues supera el límit de 20 per cent establit com a màxim per la legislació vigent. Preus abusius en els preus contradictoris fixats en el projecte d'urbanització modificat. No és procedent l'aplicació de la xarxa de gas ja que no és un servici obligatori. Incompliment dels terminis d'execució. Considera com a nul de ple dret l'expedient tramitat.  
- José Manuel Gascó Montoliu i Pilar Llorens Bardoll, encara que són al·legacions presentades per propietaris diferents i formalitzades de forma separada el seu contingut és idèntic, per això té un tractament conjunt: consideren que no es produïxen els supòsits necessaris per a la retaxació a l'estimar que amb l'adjudicació es produïx un tancament hermètic en la contractació administrativa i que l'augment de costos no pot ser traslladat als propietaris, sent-ne el compliment de contracte a compte i risc de l'urbanitzador; no obstant això, en la pròpia al·legació fa menció expressament en l'article 67.3 de la Llei Reguladora de l'Activitat Urbanística, que sí que possibilita la modificació de la previsió inicial de càrregues «Amb motiu de l'aprovació del projecte d'urbanització o dels seus reformats es podrà modificar la previsió inicial de càrregues estimades anteriorment en el programa, sempre que la variació obeïsca a causes objectives la previsió de la qual no haguera sigut possible per l'urbanitzador». No es complixen els motius de retaxació al no complir-se la condició de ser circumstàncies sobrevingudes, ja que deriven de fets que ja havien de ser previstos i eren coneguts per l'agent urbanitzador. La inclusió de la xarxa de gas és una negligència de l'urbanitzador al no haver negociat degudament el conveni amb l'empresa subministradora. La resta de modificacions de xarxa elèctrica, etcètera, han estat produïdes per retards en l'execució de les obres d'urbanització. Independentment de l'objecte propi de la retaxació, es posa de manifest el retard desmesurat en l'execució de les obres d'urbanització, per la qual cosa se sol·licita l'aplicació de les pertinents penalitats.   
  
- Alberto Martí Escuriola: considera que no poden retaxar-se els costos derivats de la instal·lació de xarxa de gas al no estar sustentat en cap de les causes que establix l'article 168 de la Llei 16/2005, de 30 de desembre, de la Generalitat, Urbanística Valenciana (d'ara en avant LUV) i l'article 389 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (d'ara en avant ROGTU) i no ser un element necessari perquè els terrenys adquirisquen la condició de solar. No pot ser objecte de retaxació el «cost del servici d'assistència tècnica per a la vigilància de les obres d'urbanització, per l'import de 36.860,49 euros», ja que la seua inclusió ja va ser denegada pel Jutjat Contenciós Administratiu número 2, procediment ordinari número 619/2010.  
4t. Les esmentades al·legacions es van traslladar a l'agent urbanitzador, i se li va concedir, de conformitat amb el que regula l'article 374 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, un termini de 15 dies perquè manifestara el que estimara oportú en relació a estes al·legacions. Contestació que es rep en este ajuntament el 25 de setembre de 2012, en el qual s'informa desestimar les al·legacions presentades pels interessats.   
Finalitzats els esmentats tràmits i emesos els pertinents informes per l'arquitecte municipal, enginyer tècnic municipal, assistència tècnica municipal i Secretaria, basant-se en estos informes i en els fonaments de dret següents:   
Primer. Les càrregues d'urbanització que els propietaris han de retribuir a l'agent urbanitzador, de conformitat amb el que s'ha regulat en l'article 168.3 de la Llei 16/2005, de 30 de desembre, de la Generalitat, Urbanística Valenciana, únicament poden ser objecte de modificació a través del procediment administratiu específic de notificació i audiència als propietaris afectats, expedient que ha de contindre els documents, així com formalitzar-se els tràmits que regula l'article 389 del ROGTU. Contingut, tràmits i requisits que s'han complit en este expedient.   
  
Segon. Que l'article 168 de la Llei 16/2005, de 30 de desembre, Urbanística Valenciana, i 389 del Reglament d'Ordenació i Gestió Territorial i Urbanística fixa com a únic motiu de retaxació de càrregues «el transcurs de dos anys des de la presentació de la proposició juridicoeconòmica sense que s'haja iniciat l'execució del programa per motius no imputables a l'urbanitzador...» i «Encara que no haja transcorregut el termini anterior, per l'aparició de circumstàncies sobrevingudes d'interés general, imprevisibles o que no hagueren pogut ser previstes en les bases de programació o per canvis legislatius».  
  
Tercer. Segons la memòria de retaxació presentada, les càrregues que se sol·licita revalorar obeïxen a les causes següents:  
- Càrregues per l'aparició de circumstàncies sobrevingudes, en concret:  
A. Les que es corresponen amb modificacions en les obres urbanització:  
- Inclusió de la xarxa de gas.  
- Modificació sobrevinguda de la xarxa d'energia elèctrica.  
- Canvis legislatius en la xarxa d'enllumenat públic.  
- Modificacions en la xarxa de drenatge del camp de futbol municipal.  
- Canvis en les direccions dels vials de la urbanització introduïdes per l'Ajuntament de Cabanes.  
- Canvis en la xarxa de drenatge de la urbanització introduïdes per l'Ajuntament de Cabanes.  
B. Les derivades de suportar els cànons de:  
- Millora del sanejament del barranc del Ravatxol.  
Quart. De conformitat amb els informes tècnics municipals, s'efectuen les consideracions següents, pel que fa a cada un dels esmentats conceptes:  
A. Inclusió de xarxa de gas:  
- «Que la retaxació proposada associada a este concepte ascendix a 40.534,86 euros (IVA no inclòs).  
- Que s'ha emés un informe per part de Car Enginyeria Civil, SL, en qualitat d'assistència tècnica al servici d'este ajuntament per a la supervisió i assegurament de la qualitat de l'execució de les obres d'urbanització del sector S-6 en el qual s'establix que l'import retaxable per este concepte, d'acord amb l'obra executada inclosa en el projecte d'urbanització modificat no prevista en el projecte original, ascendix a 40.534,86 euros.  
- Que l'import final resulta concordant amb els termes del conveni subscrit entre l'agent urbanitzador i l'empresa subministradora de gas.  
- Que, amb data 12 de maig de 2003, el Ple de l'Ajuntament de Cabanes va aprovar el conveni subscrit amb Gas Natural Cegas, SA, per a l'establiment del subministrament de gas natural en la localitat, així com la construcció de noves xarxes en el nucli urbà, supeditat a la concessió de l'autorització administrativa corresponent, així com a la finalització de les obres del gasoducte Cabanes-Orpesa, incloses en la tercera fase de gasificació de la Comunitat Valenciana.  
- Que, amb data 14 d'octubre de 2004, l'agent urbanitzador presenta, «annex al pressupost de càrregues d'urbanització» amb previsió de càrregues modificades que substituïx a la prevista en la proposició economicofinancera de desembre de 2001 i que servix de base per al projecte de reparcel·lació.  
- Que ni el projecte d'urbanització original ni l'annex presentat incloïen la xarxa de subministrament de gas en el sector. D'acord amb l'article 141 del Reglament de Planejament de la Comunitat Valenciana, el subministrament de gas no resultava exigible a menys que fóra una imposició del programa.  
- Que, amb data 2 de desembre de 2004, el Ple de l'Ajuntament de Cabanes adopta un acord pel qual es compromet a establir, en els sectors que es desenrotllen en el nucli urbà, l'obligatorietat de l'urbanitzador de subscriure amb Gas Natural Cegas, SA, els compromisos necessaris per a dotar de subministrament de gas en les actuacions pertinents.  
- Que, d'acord amb l'acord plenari, l'obligació de dotar la urbanització amb el subministrament de gas resulta posterior a la presentació de l'annex al pressupost de càrregues d'urbanització, per la qual cosa esta obligació no pogué haver sigut prevista.  
- Que, per tant, en conclusió, és procedent estimar la retaxació de càrregues per la quantitat resultant de 40.534,86 euros (IVA no inclòs) en concepte d'inclusió de la xarxa de gas al resultar una circumstància sobrevinguda d'interés general, que no pogué ser tinguda en compte en la proposició juridicoeconòmica.»  
B. Xarxa d'energia elèctrica:  
- «Que la retaxació proposada associada a este concepte ascendix a 258.165,26 euros (IVA no inclòs).  
- Que s'ha emés un informe per part de Car Enginyeria Civil, SL, en qualitat d'assistència tècnica al servici d'este ajuntament per a la supervisió i assegurament de la qualitat de l'execució de les obres d'urbanització del sector S-6 en el qual s'establix la no-procedència de retaxació de càrregues per este concepte.  
- Que d'acord amb l'informe emés per l'enginyer tècnic industrial al servici d'este ajuntament, les obres d'infraestructura elèctrica en l'àmbit del sector s'han realitzat d'acord amb allò que s'ha indicat en el Reglament Electrotècnic de Baixa Tensió, la data d'entrada en vigor del qual es remunta al 18 de setembre de 2003.  
- Que, amb data 14 d'octubre de 2004, l'agent urbanitzador presenta «annex al pressupost de càrregues d'urbanització» amb previsió de càrregues modificades que substituïx a la prevista en la proposició economicofinancera de desembre de 2001 i que servix de base per al projecte de reparcel·lació.  
- Que ateses les dates, s'estima que l'annex de càrregues podia haver incorporat les exigències establides en el nou reglament elèctric, al trobar-se este ja en vigor des de feia més d'un any.  
- Que, per tant, en conclusió, és procedent desestimar la retaxació de càrregues per la quantitat resultant de 258.165,26 euros en concepte de modificacions en la xarxa d'energia elèctrica al no ser una circumstància sobrevinguda ni imprevisible».  
C. Canvis legislatius en la xarxa d'enllumenat públic:  
- «Que la retaxació proposada associada a este concepte ascendix a 40.666,12 euros (IVA no inclòs).  
- Que s'ha emés un informe per part de Car Enginyeria Civil, SL, en qualitat d'assistència tècnica al servici d'este ajuntament per a la supervisió i assegurament de la qualitat de l'execució de les obres d'urbanització del sector S-6 en el que s'establix que l'import retaxable per este concepte, d'acord amb l'obra executada inclosa en el projecte d'urbanització modificat no prevista en el projecte original, ascendix a 3.393,10 euros únicament, ja que «no es considera procedent la retaxació d'aquelles modificacions que no s'hagen produït per l'aparició de la normativa esmentada anteriorment i sí per altres normatives que estaven ja en vigor en el moment de la proposició juridicoeconòmica de l'urbanitzador, com puga ser el cas del Reglament Electrotècnic de Baixa Tensió. Per este motiu, no es consideren procedents les modificacions de cablejat elèctric, així com la inclusió del conductor de coure 1x16 mm² 450/750V, per a la connexió de terra».  
  
- Que, d'acord amb l'informe emés per l'enginyer tècnic industrial al servici d'este ajuntament, la instal·lació de l'enllumenat públic en l'àmbit del sector, s'ha realitzat d'acord amb allò que s'ha indicat en el Reial Decret 1890/2008 i instruccions tècniques complementàries, la data d'entrada en vigor del qual es remunta a l'1 d'abril de 2009. Les esmentades exigències es realitzen, d'altra banda, amb l'objecte de «millorar l'eficiència energètica i l'estalvi en l'enllumenat públic de Cabanes».  
- Que, amb data 14 d'octubre de 2004, l'agent urbanitzador presenta «annex al pressupost de càrregues d'urbanització» amb previsió de càrregues modificades que substituïx a la prevista en la proposició economicofinancera de desembre de 2001 i que servix de base per al projecte de reparcel·lació.  
- Que l'annex de càrregues no podia haver tingut en compte les noves exigències establides en el reial decret al ser anterior a la seua entrada en vigor, per la qual cosa, en conclusió, és procedent estimar parcialment la retaxació de càrregues per la quantitat resultant de 3.393,10 euros (IVA no inclòs) en concepte de canvis en la xarxa d'enllumenat públic al resultar una circumstància sobrevinguda d'interés general, motivada per canvis legislatius, que no va poder ser tinguda en compte en la proposició juridicoeconòmica».  
D. Modificacions en la xarxa de drenatge del camp de futbol municipal:  
- «Que segons la memòria de retaxació aportada, en referència a la modificació en la xarxa de drenatge del camp de futbol municipal. »... Basant-se en l'informe realitzat per l'empresa Car Enginyeria Civil, SLP, d'octubre de 2009, i tenint en compte que en el projecte modificat es contemplava la reposició de les canelles de drenatge del camp esportiu localitzades en la trobada del vial 3 i 13-a, es projecta un col·lector alternatiu de PVC de 200 mm de diàmetre situat al peu del mur de blocs, sobre el de maçoneria existent, el qual arreplega les aigües drenades del camp esportiu».  
- Que la retaxació proposada associada a este concepte ascendix a 6.502,56 euros (IVA no inclòs).  
- Que, amb data 29 d'octubre de 2009, SXT 8994, es remet l'agent urbanitzador, amb un informe previ de l'assistència tècnica, un escrit d'Alcaldia pel qual se'l requerix perquè adeqüe el drenatge del camp de futbol a la proposta redactada per l'assistència tècnica de les obres, en la mesura que «pel fet que es pretén modificar el traçat del vial 13-a, l'esquema de connexió a la xarxa general del conjunt de canelles provinents del camp esportiu s'encarix per l'increment de longituds, a més de dificultar el seu enllaç amb el col·lector principal a l'haver de sortejar la cota imposada per infraestructures de l'enllumenat públic, la qual cosa implica un augment en l'excavació de la rasa».   
- Que, per tant, la nova solució és conseqüència d'una modificació puntual del planejament aprovat i que, per consegüent, no es pogué haver previst en la proposició juridicoeconòmica. En conclusió, és procedent estimar parcialment la retaxació de càrregues per la quantitat resultant de 6.360,24 euros (IVA no inclòs) en concepte de modificacions en la xarxa de drenatge del camp de futbol municipal».  
E. Modificacions pel canvi en les direccions dels vials de la urbanització:  
- «Que la retaxació proposada associada a este concepte ascendix a 2.700,95 euros (IVA no inclòs).  
- Que s'ha emés un informe per part de Car Enginyeria Civil, SL, en qualitat d'assistència tècnica al servici d'este ajuntament per a la supervisió i assegurament de la qualitat de l'execució de les obres d'urbanització del sector S-6 en el qual s'establix que l'import retaxable per este concepte, d'acord amb l'obra executada inclosa en el projecte d'urbanització modificat no prevista en el projecte original, ascendix a 2.700,95 euros.  
- Que, amb data 16 d'octubre de 2009, DFB 0056, es remet a l'agent urbanitzador amb un informe previ de l'assistència tècnica, un escrit d'Alcaldia pel qual se li requerix perquè modifique les característiques dels vials 1, 3 i 4 a la proposta redactada per l'assistència tècnica de les obres, amb l'objecte d'habilitar part dels vials projectats per a doble sentit de circulació i poder mantindre, per tant, la intensitat circulatòria del camí rural existent.  
- Que el projecte d'urbanització original en concordança amb el planejament aprovat provoca una ruptura en la continuïtat del camí rural existent. El manteniment de la intensitat d'ús del camí obliga a modificar les seues característiques, ja que resulta incompatible amb el disseny original d'un únic carril.  
- Que, per tant, la nova solució és conseqüència de mantindre un ús que no estava previst en el planejament vigent i que, per consegüent, no es pogué haver previst en la proposició juridicoeconòmica. En conclusió, és procedent estimar la retaxació de càrregues per la quantitat resultant de 2.700,95 euros (IVA no inclòs) en concepte de canvi en les direccions dels vials de la urbanització».  
F. Canvi en la xarxa de drenatge de la urbanització:  
- «Que la retaxació proposada associada a este concepte ascendix a 107.645,20 euros (IVA no inclòs).  
- Que de la lectura de l'informe de l'assistència tècnica es desprén que si bé el mesurament i preus associats al canvi en la xarxa de drenatges dels vials V3 i V14 responen al realment executat per este concepte, el motiu de la proposta de reducció es motiva per una sèrie de partides que varien en la totalitat del capítol 2 corresponent a la xarxa de drenatges general del sector. En este sentit, d'acord amb l'informe jurídic, la retaxació s'ha de resoldre sobre el concepte que la motiva, quedant la resta de canvis introduïts en el capítol (i en la resta de capítols) arreplegats en el projecte d'urbanització modificat que és el que reflectix l'obra realment executada.  
- Que, amb data 13 de març de 2008, amb un informe previ de l'assistència tècnica, la Junta de Govern Local va adoptar acord per a la modificació de la xarxa de pluvials proposada en el projecte d'urbanització del sector S-6. L'acord establia el canvi de les conduccions projectades que discorren pel vial 3 per altres amb diàmetre nominal 1200 de PVC o PE, i classe resistent SN-8 per a poder absorbir aportacions externes al sector no tingudes en compte en el projecte d'urbanització.  
- Que, en conclusió, és procedent estimar la retaxació de càrregues per la quantitat resultant de 107.645,20 euros (IVA no inclòs) en concepte de canvi en la xarxa de drenatge de la urbanització al resultar una circumstància sobrevinguda d'interés general que no va poder ser tinguda en compte en la proposició juridicoeconòmica».  
G. Cànon millora de sanejament:  
- Que este concepte ja va ser inclòs en el primer expedient de retaxació, encara que per la quantia que figurava en l'ordenança com a previsió i va tindre la consideració de retaxable en la sentència dictada l'1 de març de 2012, dictada pel Jutjat Contenciós Administratiu número 2, en el procediment ordinari número 619/2010.  
- «Que la retaxació proposada associada a este concepte ascendix a 967,37 euros.  
- Que, amb data 9 de novembre de 2007, el Ple de l'Ajuntament va aprovar l'ordenança municipal reguladora del cànon d'urbanització que s'establix per a l'execució d'una nova xarxa de sanejament que discorre paral·lela al barranc del Ravatxol.  
- Que en l'esmentada ordenança es fixava per al sector S-6 un cànon d'urbanització de 78.873,17 euros. La liquidació final, una vegada executades les obres, ha ascendit a 79.840,54 euros.  
- Que esta obra, en la mesura que ha sigut aprovada pel Ple de l'Ajuntament, té un innegable interés general i el cost generat per este concepte no estava inclòs (ni podia estar-ho), en la proposició juridicoeconòmica del programa.  
- Que tampoc s'ha inclòs este concepte en l'annex al pressupost de càrregues d'urbanització amb previsió de càrregues modificades que substituïx a la prevista en la proposició economicofinancera d'octubre de 2004, ni en el projecte de reparcel·lació.  
- Que, per tant, en conclusió, és procedent estimar la retaxació de càrregues per la quantitat resultant de 967,37 euros en concepte de cànon de millora del sanejament del barranc del Ravatxol».   
Sext. Que els imports que s'estima que complixen la condició de retaxables, addicionades a la primera retaxació de càrregues, ascendixen a les quanties següents:   
1a retaxació 747.256,72 €  
2a retaxació 161.601,72 €  
Total 908.858,44 €  
En conseqüència, no supera el límit màxim del 20% de les càrregues inicials que regula l'article 164.4 de la LUV.   
Per tot això, i a la vista dels informes emesos, per unanimitat dels presents, s'acorda:  
1r. Estimar la retaxació de càrregues per la quantitat resultant de 40.534,86 euros (IVA no inclòs) en concepte d'inclusió de la xarxa de gas.  
2n. Desestimar la retaxació de càrregues en concepte de modificacions en la xarxa d'energia elèctrica.  
3r. Estimar parcialment la retaxació de càrregues per la quantitat resultant de 3.393,10 euros (IVA no inclòs) en concepte de canvis en la xarxa d'enllumenat públic.  
4t. Estimar parcialment la retaxació de càrregues per la quantitat resultant de 6.360,24 euros (IVA no inclòs) en concepte de modificacions en la xarxa de drenatge del camp de futbol municipal.  
5é. Estimar la retaxació de càrregues per la quantitat resultant de 2.700,95 euros (IVA no inclòs) en concepte de canvi en les direccions dels vials de la urbanització.  
6é. Estimar la retaxació de càrregues per la quantitat resultant de 107.645,20 euros (IVA no inclòs) en concepte de canvi en la xarxa de drenatge de la urbanització.  
7é. Estimar la retaxació de càrregues per la quantitat resultant de 967,37 euros en concepte de cànon de millora del sanejament del barranc del Ravatxol.  
8é. Desestimar les al·legacions presentades els imports i conceptes de les quals no han sigut favorablement considerats en el present acord.  
Recursos: contra la present resolució, que posa fi a la via administrativa, es pot interposar un recurs contenciós administratiu, d'acord amb el que disposa l'article 109 de la Llei 30/1992, en el termini de dos mesos, davant de l'òrgan jurisdiccional que corresponga, segons el que es regula en l'article 7 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament un recurs de reposició, en el termini d'un mes davant de l'òrgan que dicte l'acte, de conformitat amb el que es regula en els articles 116 i 117 de l'esmentada Llei 30/1992. Recurs de revisió, quan concórrega alguna de les circumstàncies previstes en l'article 118 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en els terminis assenyalats en l'esmentat article, davant de l'òrgan que va dictar l'acte. Sense perjuí d'exercir qualsevol altre recurs que estimen oportú.  
  
Cabanes, 27 de març de 2013.- L'alcaldessa: Estrella Borrás Moreno.